அன்புள்ள ஜெமோ வணக்கம்.கொஞ்சநாளுக்கு முன்பு அருமனையில் DYFI அமைப்பினரின் பேரணிக்கான சுவர்த்தாள்களில் பகத்சிங்குடன் விவேகானந்தரின் படத்தையும் பிரதானமாக பார்த்தேன். எதிர் அமைப்பினரின் ஆட்களை ஈர்க்கும் ஒரு யுத்தி மட்டும்தானா அது என்று குழம்பிக் கொண்டிருந்தபோது டாக்டர் ருத்ரன் அவர்கள் விவேகானந்தர் பற்றி எழுதிய ஒரு பதிவையும் காண நேர்ந்தது. அதில் அவர் விவேகானந்தரை முற்றிலும் ஒரு புரட்சியாளராக மட்டுமே கண்டுகொண்டிருந்தார். காவிஅமைப்புகளிடம் கேட்டபோது விவேகானந்தரை இடதுசாரியினர் தத்து எடுத்துக் கொண்டு குறைந்தது பத்துவருடங்களாவது ஆகிறது என்று சொல்லி சிரித்தனர்.